Bolšoi Dvor

Bolšoi Dvor () on maalaiskunta ja sen keskuskylä Leningradin alueen Boksitogorskin piirissä Venäjällä. Se sijaitsee Tihvinänjoen sivujoen Rjadanin varrella 28 kilometriä Boksitogorskista pohjoiseen. Kylässä on 1 100 ja kunnassa 1 800 asukasta (vuonna 2011)Projekt, s. 38..

Maantiede ja asutus
Bolšoi Dvorin kunnan pinta-ala on 650,25 neliökilometriä. Se rajoittuu Boksitogorskin piirin Borin, Boksitogorskin, Pikaljovon ja Samoilovon kuntiin sekä Leningradin alueen Tihvinän piiriin.Projekt, s. 15. Pinta-alasta 89,0 % on metsää, 8,4 % maatalousmaata ja 1,4 % asuinaluettaProjekt, s. 29..

Pinnanmuodostukseltaan seutu on kumpuilevaa tasankoa, jolla kohoaa Tihvinän selänne. Tärkein joki on Säsjokeen laskeva Tihvinänjoki ja suurin järvi Dymskoje.Projekt, s. 17–18. Hyötykaivannaisiin kuuluvat turve, kalkkikivi, hiekka, sora ja saviProjekt, s. 21..

Keskuskylän lisäksi kuntaan kuuluu 48 kylää tai muuta asutuskeskusta: Astratšin kylä ja asemataajama, Balamutovo, Belyi Bor, Berednikovo, Bolšoi Dvorin asemataajama, Borisovo, Borki, Burkovo, Dereva, Dymin kylä ja asemataajama, Galitšno, Goreluha, Goruška, Hitinitši, Jakovlevo, Krasnyi Bronevik, Leningradski Šljuz, Malyi Rutšei, Masljanaja Gora, Mihailovskije Kontsy, Minetskoje, Muljovo, Novinka, Olonetski Šljuz, Orlovski Šljuz, Ostrov, Padihino, Pavlovskije Kontsy, Porog, Rybežka, Selištše, Sinjonka, Starina, Trufanovo, Tšernitsy, Turkovo, Turlinski lesopunkt, Uljanovštšina, Usadištše-Dymi, Vasiljovo, Veliki Dvor, Veretje, Vratšovo, Zapolje, Zaretšje ja Zinovja Gora. Toiseksi suurin asutuskeskus on lähes 200 asukkaan Dymi. Seitsemällä paikkakunnalla ei ole lainkaan vakituista asutusta.Projekt, s. 37–38.

Historia
Kunnan alue kuului keskiajalla Novgorodin Äänisen viidennekseen ja myöhemmin Novgorodin läänin Tihvinän kihlakuntaan. Vanhin kylä on vuonna 1242 mainittu Dymin pogosta. 1800-luvun alussa rakennettiin seudun läpi kulkenut Tihvinän kanavajärjestelmä. Toisen maailmansodan aikana saksalaisten hyökkäys pysäytettiin Astratšin kylän luona.

Liikenne, talous ja palvelut
Kunnan läpi kulkee Uuden Laatokankaupungin ja Vologdan välinen maantie A114 sekä Olhavan ja Vologdan välinen rautatie, jolla on Astratšin, Bolšoi Dvorin ja Dymin asemat. Kylistä on linja-autoyhteydet Pikaljovoon, Tihvinään ja Boksitogorskiin. Bolšoi Dvorin asemalla pysähtyvät ainoastaan Pietarin ja Babajevon väliset paikallisjunat.Projekt, s. 45–46.

Paikallisia elinkeinoja ovat puunhankinta ja pienimuotoinen puunjalostus, maatalous ja erilaiset palvelut. Maataloutta edustaa kaksi maatalousyritystä, joukko yksityistiloja ja asukkaiden palstaviljelmät.Projekt, s. 15, 36–37. Suurin osa työvoimasta työskentelee Pikaljovossa, Tihvinässä, Boksitogorskissa tai PietarissaProjekt, s. 40..

Keskuskylän palveluihin kuuluvat lastentarha, keskikoulu, kulttuurikeskus, kirjasto, lääkintäasema, yleinen sauna ja kauppa. Astratšissa ja Dymissa on kahvilat ja Zinovja Gorassa huoltoasema kahviloineen.Projekt, s. 41.

Nähtävyydet ja matkailu
Nähtävyyksiä ovat vuonna 1769 rakennettu Usadištše-Dymin kirkko, Krasnyi Bronevikissa sijaitsevat Antonijevo-Dymskin luostarin rakennukset, Galitšnon kartano ja toisen maailmansodan muistomerkitProjekt, s. 33–34.. Matkailupalveluja ei oleProjekt, s. 57.. Seudulla on pietarilaisten ja tihvinäläisten kesäasutustaProjekt, s. 39..

Lähteet


Viitteet

Aiheesta muualla
 Bolšoi Dvorin kunnan sivusto  
 Bolšoi Dvorin kunta Boksitogorskin piirin sivustolla  

Luokka:Boksitogorskin piirin kunnat
Luokka:Leningradin alueen kylät ja taajamat